Aħna m'aħniex kontra l-għonja, le! M'aħniex ngħiru għal ġidkom, le! m'aħniex kontra l-kobor, le! Iżda lanqas ma naqblu ma' min jaħseb li għandu jaħqar 'il Malta bil-Maltin! Araw haw' Londra, f'din l-art il-kobor, x'għaxqa, xi ġmiel, x'hena, x'għaqda bejn poplu, x'armenija, biex ngħid hekk ta' poplu, ladarba jaf jaħseb u jagħmel! Ma jonqsu xejn, hieni: hieni għax b'għaqlu ġieb li hu jaħkem fuq l-oħrajn u mhux l-oħrajn fuqu jaħkmu.—"Iżda dawk Nazzjon kbir, mhux bħalna" (nistħajjel 'il xi ħadd jgħid)—U li kieku aħna konna ta' daqshom l-akbar Torri ta' Babel kien ikun f'Malta! (inwieġeb) — Hi kif inhi, huma l-Ħakkiema, mhux il-Maħkumin: dak hu!